เจ้าหน้าที่ตำรวจอังกฤษ สืบสวนเหตุการณ์ลอบสังหาร ผู้นำระดับสูงของกลุ่มฮามาส อาเลสไตน์
เกี่ยวกับข่าวการลอบสังหาร ผู้นำระดับสูงของกลุ่มฮามาสของปาเลสไตน์นั้น ล่าสุดตำรวจสากล ได้มอบหมายให้เจ้าหน้าที่ตำรวจอังกฤษ เข้าไปสืบสวนเห
เจ้าหน้าที่ตำรวจสืบสวนพิเศษของอังกฤษเดินทางถึงอิสราเอลแล้ว ตั้งแต่วันเสาร์ที่ผ่านมา เพื่อพิสูจน์หลักฐาน เรื่องการใช้หนังสือเดินทางปลอมของอังกฤษในการลอบสังหารผู้นำระดับสูง ฝ่ายปฏิบัติการของกลุ่มฮามาสที่นครดูไบเมื่อเดือนที่แล้วบรรดาเจ้าหน้าที่สืบสวน จะพบปะกับพลเมืองอิสราเอล-อังกฤษ เจ้าของหนังสือเดินทางที่ถูกกลุ่มมือปืนนำไปใช้โดยพวกเขาต่างยืนยันว่า ได้ตกเป็นเหยื่อของการโจรกรรมข้อมูลส่วนบุคคล ตำรวจดูไบกล่าวหาหน่วยงานสืบราชการลับMossad ของอิสราเอลว่า เป็นผู้อยู่เบื้องหลังเหตุการณ์ลอบสังหาร นายหน้าค้าอาวุธของกลุ่มฮามาสนาย Mahmoud al-Mabhouh ในห้องพักโรงแรมแห่งหนึ่งในดูไบซึ่งกล้องวงจรปิดสามารถจับภาพ ผู้ที่เชื่อว่าเป็นสมาชิกกลุ่มมือปืนรวม 26 คนที่ลอบเข้าดูไบ โดยใช้หนังสือเดินทางปลอม ของหลายประเทศ กลุ่มมือปืนอย่างน้อย 16คนใช้ชื่อชาวอิสราเอล ซึ่งเดินทางมาจากประเทศอื่นๆ และพำนักอาศัยอยู่ในอิสราเอล โดยที่ยังถือหนังสือเดินทางต่างประเทศเอาไว้ในจำนวนนี้มี 6 คนที่มาจากอังกฤษ ทางรัฐบาลอังกฤษไอร์แลนด์ ฝรั่งเศสและออสเตรเลีย ได้ประนามและประท้วงอิสราเอล เกี่ยวกับข้อกล่าวหาเรื่องการใช้หนังสือเดินทางปลอมดังกล่าวแต่ทางอิสราเอล ยังคงมีท่าทีนิ่งเฉยในเรื่องนี้ อย่างไรก็ตามนาย AviPazner อดีตนักการฑูตอิสราเอลแสดงทัศนะ เกี่ยวกับข้อกล่าวหาที่มีต่ออิสราเอลว่าเป็นสิ่งไม่ถูกต้อง นายAviPazner ระบุว่า ไม่มีใครกล่าวหาได้ว่า อิสราเอลกระทำผิดเนื่องจากรัฐบาลอิสราเอลไม่มีส่วนรู้เห็นว่า Mossadกระทำการดังกล่าวจริงหรือไม่ และว่าถึงแม้ขณะนี้ ความสัมพันธ์ทางการฑูตระหว่างอิสราเอลกับประเทศอื่นๆ จะไม่สู้ดีนัก แต่สำหรับชาวอิสราเอลเอง กลับมองเรื่องนี้ในด้านบวกดังจะเห็นได้ จากมีใบสมัครงานส่งมาที่สำนักงานข่าวกรอง Mossad มากขึ้น ซึ่งอดีตนักการฑูตอิสราเอลผู้นี้บอกว่า เป็นเพราะความลึกลับน่าสนใจ ของงานในลักษณะนี้ นาย Pazner เชื่อว่า เรื่องราวการสืบสาวหาข้อมูลลับขององค์กรต่างๆ นั้นมีเสน่ห์จูงใจอย่างยิ่ง และนั่นอาจเป็นเหตุผลหนึ่ง ที่ทำให้การเฉลิมฉลองเทศกาลทางศาสนาคริสต์หรือเทศกาล Purim ในช่วงนี้ ชุดนักสืบของ Mossad ได้กลายเป็นชุดยอดนิยมที่สุดประจำปีนี้ไปแล้ว